FANCY บวกแรง รับข่าวกลุ่มผู้ถือหุ้นใหญ่กลุ่มใหม่
FANCY บวกแรง รับข่าวกลุ่มผู้ถือหุ้นใหญ่กลุ่มใหม่ โดย ณ เวลา 10.35 น. ราคาอยู่ที่ 2.90 บ. บวก 0.22 บ. หรือ 8.21% สูงสุดที่ 3.02 บ. ต่ำสุดที่ 2.68 บ. มูลค่าซื้อขายที่ 16.28 ลบ.
อนึ่ง FANCY เตรียมเพิ่มทุนเป็น 615 ลบ. จากเดิมที่ 470 ลบ. โดยออกหุ้นเพิ่มทุนใหม่ 145 ล้านหุ้น เพื่อแลกซื้ออสังหาฯ ของ "บ.พี พี แลนด์" ซึ่งการเพิ่มทุนครั้งนี้จะทำให้พี พี แลนด์ เข้ามาถือหุ้นใหญ่ในสัดส่วน 23.58%
2 ธ.ค. 2558

ผู้สื่อข่าวรายงานว่า ราคาหุ้นบริษัท แฟนซีวู๊ด อินดัสตรีส จำกัด (มหาชน) หรือ FANCY ณ เวลา 10.35น. ราคาอยู่ที่ 2.90 บาท บวก 0.22 บาท หรือ 8.21% สูงสุดที่ 3.02 บาท ต่ำสุดที่ 2.68 บาท มูลค่าซื้อขายที่ 16.28 ล้านบาท ขณะที่ดัชนีตลาดหุ้นไทยโดยรวมบวก 0.47%
โดยปัจจัยที่ส่งผลให้ราคาหุ้นปรับตัวขึ้นคาดว่ามาจากประเด็นที่บริษัทจะเพิ่มทุนจดทะเบียนเป็น 615 ล้านบาท จากเดิมที่ 470 ล้านบาท โดยออกหุ้นเพิ่มทุนใหม่ 145 ล้านหุ้น เสนอขายให้กับบริษัท พี พี แลนด์ พร็อพเพอร์ตี้ จำกัด (พี พี แลนด์) เพื่อแลกกับการเข้าซื้อทรัพย์สินซึ่งเป็นอสังหาริมทรัพย์ของพี พี แลนด์ ซึ่งมีราคาซื้อขายสูงสุด 444.70 ล้านบาท และเมื่อรวมกับเงินที่ใช้พัฒนาอีก 2 โครงการจำนวน 76.19 ล้านบาท ทำให้รวมเป็นเงินที่จะต้องใช้ในการซื้อทรัพย์สินทั้งสิ้น 520.89 ล้านบาท
สำหรับการเพิ่มทุนครั้งนี้จะทำให้พี พี แลนด์ เข้ามาถือหุ้นใหญ่ในบริษัทสัดส่วน 23.58% ขณะที่การซื้อทรัพย์สินครั้งนี้จะช่วยกระจายความเสี่ยงทางด้านธุรกิจ และมีโอกาสที่จะสามารถขายสินค้าและรับรู้รายได้โดยทันที